شەفەق نیوز/ پیاویگ دۊای 60 ساڵ له‌ وه‌رگردن کتاویگ له‌ کتاوخانەی شار مونچگلادباخ ئه‌ڵمانیا وەخاتر خوەنستنی له‌ماوه‌ی چه‌ن رووژیگ، دۊاجار کتاوەگەی ئەرا ئه‌و کتاوخانە گلەو دا و داوای وەخشین  له‌ باج دیرکەفتن گلەوداین کتاوەگە کردیە.
کتاوخانەی شار مونچگلادباخی ئه‌ڵمانیا بڵاوکردیە، نامه‌یگ دو لاپه‌ڕه‌یی ده‌ستنۊس داوای لیبوردن له‌ باشور فڕه‌نسا وەدەسیان رەسیە ك کتاویگ وەگەردی بۊیە و لەناوی نۊسیایە، "ئیسە تۊنید ئی کتاوە له‌لیست ئه‌و کتاوەیلە بسڕێدەو ك ئەرا خوەنستن وه‌لایه‌ن خوەنەواتەیل وه‌رگیریایە".
کتاوخانەگە دڵخوەشی خوەی وەو نامه‌‌ و گلەوداین کتاوەگە نشان دا ك ته‌مه‌ن ئه‌و کتاوە رەسیە 81 ساڵ، ئه‌و کتاوە كه‌ بریاگە په‌یوه‌ست بۊیه‌ وه‌هۊر سۆسیالیست و شۆڕشگێڕی فریدریش ئانگڵز له‌نوان ساڵەیل (1895-1820). 
له‌ جه‌نگ جیهانی دۊیەم، زیاتر له‌ 850 کتاوتر لە ئه‌ڵمانیا بیسه‌روشۊن بۊن.
